Joe Biden a primit mai mulți politicieni români la Casa Albă. Cine sunt aceștia.
Fostul vicepreședinte al SUA a avut două vizite oficiale în România. Biden i-a primit la Casa Albă pe Băsescu, Iohannis, Ponta și Cioloș. Favorit să devină președinte al Statelor Unite, Joe Biden cunoaște bine România – clar nu confundă Bucureștiul cu Budapesta.
Biden a fost în două vizite oficiale în România și i-a primit la Casa Albă pe președinții Traian Băsescu și Klaus Iohannis, dar și pe premierii Victor Ponta și Dacian Cioloș. Biden a ajuns inclusiv în Centrul Vechi din București, unde a mâncat, iar la desert a avut, bineînțeles, înghețată – marea lui pasiune. După vizita lui Biden din 2014 în România, Casa Albă a postat un rezumat pe YouTube. Joe Biden, fost vicepreședinte al SUA: "În ultimii 25 de ani, am ajuns să cunosc și să apreciez această țară frumoasă. Am văzut cum ați parcurs drumul de la tiranie la libertate. În România, forțele militare americane au găsit un aliat NATO devotat. Și nouă ne pasă foarte mult de Alianță. Deci sunt aici pentru a spune, în numele președintelui Statelor Unite – dar sper că deja știați asta – că puteți conta pe noi, punct. Facem ce spunem și ce spunem e serios".